Avaste oja - Vikipeedia, vaba entsüklopeedia

# Avaste oja

###

| Avaste oja |

| Jõe lähe |  | Kesu raba
| Suubub |  | Velise jõkke
| Valgla riigid |  | Eesti
| Valgla pindala |  | 119 km²
| Pikkus |  | 13 km
| Parempoolsed lisajõed |  | Avaste kraav
| Vasakpoolsed lisajõed |  | Vakalepa peakraav, Tammaru peakraav

Avaste oja on vooluveekogu Pärnumaa põhjapiiril ning Raplamaal Vigala vallas. Kohalikud rööpnimed on Must jõgi ja Sookraav, samuti Pere-Naartse peakraav, Tõigava oja ja Võhma-Kuresselja peakraav. Oja ajalooline nimi on Pärasoo ehk Pärase jõgi.

Avaste oja algab Kesu raba lõunaserva märest. Edasi voolab ta mööda Avaste soo idaservast ning suubub Kojastu külas Velise jõkke. Oja on 13 km pikk. Kesk- ja alamjooks on valdavalt õgvendatud. Keskjooksul esineb kärestikke. Ümbritsevatele talunikele teevad muret ojas tegutsevad koprad, kes on üleujutusi tekitades kasutamiskõlbmatuks muutnud põldusid ja metsi.

Eesti jõgede ametliku nimestiku (välja antud 1986) andmetel on Avaste oja pikkus 26 km ja jõgikond 119 km². Reaalsust silmas pidades on need andmed ekslikud, kuna nimestikus tähistatud ülemjooksult voolab vesi reaalselt Allika jõkke. Allika jõe ja Avaste oja vaheline kanal (Parasmaa peakraav) on suuremalt jaolt soostunud ja kinni kasvanud.

Suurimad ojja sissevoolavad veekogud on Parasmaa peakraav ja Tõigiva kraav.

Välja otsitud andmebaasist "http://et.wikipedia.org../../../a/v/a/Avaste_oja.html"

Kategooriad: Vigala vald | Eesti jõed

##### Views

- Artikkel
- Arutelu
- Viimane redaktsioon

##### Otsi